Սպիտակ տան տոնածառ

Սպիտակ տան տոնածառ, հայտնի է նաև իբրև Կապույտ սենյակի տոնածառ, համարվում է Սպիտակ տանը ԱՄՆ-ի նախագահների նստավայրի պաշտոնական տոնածառը։ Սպիտակ տան ներսում առաջին տոնածառը տեղադրվել է 19–րդ դարում (հստակ տարեթիվ չի նշվում), և մինչև 1961 թվականը տոնածառի թեմատիկ ձևավորումը գտնվել է ԱՄՆ-ի Առաջին տիկնոջ հայեցողության տակ։


== Պատմություն ==


=== Առաջին տոնածառ ===
Սպիտակ տան առաջին տոնածառը տեղադրվել է 1889 թվականին, երբ նախագահը Բենջամին Հարիսոնն էր։ Ըստ տարբեր աղբյուրների՝ մինչև 1850 կամ 1889 թվականը Սպիտակ տանը երբեք տոնածառ չի տեղադրվել։ Սպիտակ տան առաջին տոնածառի տեղադրման հետ կապված կա երկու վարկած. դրանցից մեկի համաձայն՝ այն տեղադրվել է նախագահ Ֆրանկլին Փիրսի նախագահության օրոք 1850-ական թվականներին (երբեմն հիշատակվում են 1853 կամ 1856 թվականները։ Մյուս տեսակետի կողմնակիցները նշում են, որ Սպիտակ տան առաջին տոնածառը տեղադրվել է Բենջամին Հարիոսոնի օրոք (1888, 1889 կամ 1891 թվականին)։ Տոնածառի զարդարմանն օգնել է առաջին տիկին Քարոլին Հարիսոնը։ Տոնածառը տեղադրված էր երկրորդ հարկի օվալաձև սրահում՝ ներկայիս Դեղին օվալաձև սենյակում։


=== Գլխավոր ===
Հարիսոնից հետո Սպիտակ տանը ոչ միշտ է տոնածառ տեղադրվել։ Առաջին տիկին Լու Հուվերը վերսկսեց նախագահի կնոջ կողմից տոնածառը զարդարելու արարողությունը 1929 թվականին՝ զարդարելով Սպիտակ տան առաջին «պաշտոնական» տոնածառը։ 1961 թվականին առաջին տիկին Ժակլին Քենեդին հիմք դրեց տոնածառի զարդարման հատուկ թեմատիկա ընտրելու ավանդույթը


=== Առանց տոնածառի տարիներ ===
Եղել են տարիներ, երբ Սպիտակ տանը տոնածառ չի տեղադրվել՝ 1902, 1904, 1907 և 1922 թվականներին։ 1902 թվականին տոնածառի բացակայությունը պայմանավորված էր այն հանգամանքով, որ նախագահ Թեոդոր Ռուզվելտը չէր պատվիրել տոնածառ մինչև դեկտեմբերի 23-ը։
Բացի այդ, մյուս նախագահները ևս տոնածառ չտեղադրեցին Սպիտակ տանը։ ԱՄՆ առաջին նախագահ Ջորջ Վաշինգտոնի օրոք Սպիտակ տունը դեռևս չկար, ինչն անհնարին էր դարձնում նաև այնտեղ տոնածառի տեղադրումը։ Ապացույց չկա, որ Աբրահամ Լինքոլնը Սպիտակ տանը երբևէ տեղադրել է տոնածառ։ 1922 թվականին առաջին տիկին Ֆլորենս Հարդինգի հիվանդության պատճառով Ամանորյա արարողությունները շատ մեղմ անցկացվեցին, չկար նաև տոնածառ


== Ծառ ==


=== Նկարագրություն ===
Սպիտակ տան տոնածառը ընտրվում է համաժողովրդական տարբեր այգեգործներից։ Հյուսիսային Կարոլինայի այգեգործները աճեցրել են 11 ծառ, ավելին, քան որևէ այլ նահանգում։ Վաշինգտոն և Վիսկոնսին նահանգները համարվում են ամենաբարձր ծառեր մատակարարողները։ Սպիտակ տան տոնածառը մինչև 1961 թվականը բազմիցս ցուցադրվել է Կապույտ սենյակում։ Երբեմն այն ցուցադրվել է նաև նախասրահում։
Սպիտակ տան ներսում և շուրջը սովորաբար լինում է մեկից ավելի տոնածառ, օրինակ՝ 1997 թվականին այնտեղ կար 36, իսկ 2008 թվականին՝ 27 տոնածառ։ Ավանդաբար, Կապույտ սենյակի տոնածառը համարվում է Սպիտակ տան պաշտոնական տոնածառը։ Սպիտակ տան տոնածառը սովորաբար ունենում է 20 ոտնաչափ բարձրություն, և այն Կապույտ սենյակում տեղավորելու համար ջահը հեռացվում է։ Հաճախ տոնածառի բարձրությունը նշվում է 18 կամ 18½ ոտնաչափ։ Կապույտ սենյակի տոնածառը ամեն տարի նվիրաբերվում է Տոնածառի ազգային ասոցիացիայի կողմից։ Ասոցիացիան տոնածառը նվիրաբերում է սկսած 1966 թվականից։ 2015 թվականի տոնածառն ընտրվել է Փենսիլվանիայի Բուստարդի տոնածառի ֆերմայից։


=== Սպիտակ տան տոնածառների ցուցակ (1961–2015) ===


== Տես նաև ==
ԱՄՆ Ազգային տոնածառ


== Ծանոթագրություններ ==


== Գրականություն ==
Moorman, Margaret. "Rough Rider Spares That Tree", The New York Times (Books), December 20, 1998, accessed March 30, 2009.
Morello, Carol. "Christmas tree farm refills tall order for White House", Washington Post, October 21, 2009, accessed November 2, 2009.
Pickens, Jennifer B. Christmas at the White House, (Google Books link), Fife & Drum Press, 2009, (ISBN 0615287646).


== Արտաքին հղումներ ==
Jackson, Lawrence. "Behind-the-Scenes Look: Time-Lapse Of The White House Christmas Tree", (video), The White House Blog, December 2, 2010, accessed December 3, 2010.
"White House Christmas Ornaments", snopes.com, October 14, 2009, accessed November 2, 2009.